Михаил Лермонтов
Молитвата на странника

Превод от руски: Мария Шандуркова, 2014

chitanka.info

Аз, Майко Божия, днес със молитвата

тук съм пред Твоя лик, в ярко сияние,

не за спасение, не зарад битката,

не със признателност, ни с покаяние,

не за душата си моля, пустинната,

за душа странстваща в края безмилостен −

но Ти се моля за дева, невинната,

топла застъпнице в свят мир за истина.

Щастие дай на душата, достойната,

дай й Ти спътници, с будно внимание,

младост най-бляскава, старост-спокойната,

вяра в сърцето и мир, упование.

Час приближи ли за път към отвъдното,

в шумното утро ли, в нощно затишие −

там да отиде до ложе, прескръбното,

Ангелът чист за душата възвишена.

1837

Превод: 19.10.2014 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.